सचिन वाझे

राम कदम यांनी पत्रात म्हटलंय की, "ठाणे सेशन कोर्टानं अंतरिम जामीन फेटाळताना म्हटलं की, सचिन वाझेंची भूमिका संशयास्पद आहे. त्यामुळे या प्रकरणात पारदर्शकता असावी, असं महाराष्ट्राला वाटतं. या प्रकरणाशी संबंधित सगळ्यांची नार्को टेस्ट करा आणि सत्य समोर आणा. महाराष्ट्र सरकार सचिन वाझे यांची नार्को टेस्ट करण्याची हिंमत करेल?"

या पत्रात राम कदम यांनी तेलगी घोटाळ्याचाही उल्लेख केलाय. राम कदम यांच्या दाव्यानुसार, "नार्को टेस्टमुळेच तेलगी घोटाळ्यातले चेहरे जगासमोर आले होते."

राम कदम यांच्या मागणीनंतर नार्को टेस्ट चर्चेत आलीय. ही नार्को टेस्ट असते तरी काय, ती का केली जाते, अशा प्रश्नांची उत्तरं आपण या बातमीतून जाणून घेणार आहोत.

नार्को टेस्ट म्हणजे काय आणि त्यातून काय साध्य होतं?

आरोपीकडून खरी माहिती मिळवण्यासाठी नार्को टेस्ट केली जाते. या टेस्टला 'ट्रुथ सीरम' असंही म्हटलं जातं. या टेस्टदरम्यान संबंधित आरोपीला सोडियम पेंटाथॉलसारखं औषध दिलं जातं. 

पॉलिग्राफ तसंच नार्को टेस्ट काटेकोरपणे घ्याव्या लागतात.

माजी सहाय्यक पोलीस आयुक्त श्रीकांत महाजन सांगतात की, "हे औषध दिल्यानंतर आरोपी पूर्णत: बेशुद्ध होत नाही आणि पूर्णत: शुद्धीतही नसतो. या स्थितीला ट्रान्स कंडीशन म्हणतात. त्यानंतर क्रमाक्रमानं प्रश्न विचारून माहिती काढली जाते."

नार्को टेस्ट मानसोपचार तज्ज्ञ किंवा अशा चाचण्या करण्यातील तज्ज्ञाच्या देखरेखीतच होते. 

महाजन यांच्या माहितीनुसार, सरकारी हॉस्पिटलमध्ये किंवा सरकारी हॉस्पिटलमध्ये व्यवस्था नसेल तर वैद्यकीय महाविद्यालयात खासगी डॉक्टर बोलावून नार्को टेस्ट केली जाते. हे डॉक्टर मानसोपचार क्षेत्रातले असतात आणि त्यांना नार्को टेस्टच्या प्रक्रियेची पूर्ण माहिती असणं आवश्यक असतं.

श्रीकांत महाजन सांगतात, "यात सर्वाधिक सहभाग डॉक्टरचा असतो. कारण पुढे जेव्हा कोर्टात ते मांडलं जातं, तेव्हा आरोपी किंवा पोलिस यांच्यापेक्षा डॉक्टरच्या म्हणण्याकडे कोर्ट अधिक लक्ष देतं."  

पण प्रश्न असा आहे की, नार्को टेस्टसाठी कायद्याने परवानगी आहे का?

नार्को टेस्टसाठी कायद्याने परवानगी आहे का?

श्रीकांत महाजन म्हणतात, "ज्याची नार्को टेस्ट करायची आहे, त्याची सहमती असल्यास कोर्ट तशी परवानगी देतं. नार्को टेस्ट करताना त्याच्या शरीरात औषध सोडलं जात असल्यानं त्याची जबरदस्तीने टेस्ट करता येत नाही."

मात्र, ज्येष्ठ विधिज्ज्ञ अॅड. असीम सरोदे... \n\nवरील लेखासाठी मला एक चांगले शीर्षक द्या.
सचिन वाझे : नार्को टेस्ट म्हणजे काय आणि तिला कायदेशीर आधार असतो का?